**๑. ชื่อโครงการ** **การยกระดับกลุ่มผู้ผลิตข้าวสู่มาตรฐานสินค้าเกษตรอินทรีย์อย่างครบวงจร**

ลักษณะโครงการ 🞎 โครงการต่อเนื่อง 🗹 โครงการใหม่

**กรณีเป็นโครงการต่อเนื่อง** โปรดระบุผลการดำเนินงานในปีงบประมาณ พ.ศ. ๒๕๖๒

|  |  |
| --- | --- |
| ตัวชี้วัดความสำเร็จที่ระบุไว้ในปีงบประมาณ พ.ศ. ๒๕๖๒ | ค่าเป้าหมาย |
| แผน | ผล |
|  |  |  |

**๒. เหตุผลความจำเป็น**

ตามที่ภาครัฐได้เชื่อมโยงเป้าหมายการพัฒนาที่ยั่งยืนของสหประชาชาติเข้ากับแผนยุทธศาสตร์ชาติ ๒o ปี ของประเทศไทย และยุทธศาสตร์เกษตรและสหกรณ์ ๒o ปี ระหว่างปี ๒๕๖o ถึง ปี ๒๔๗๙ โดยน้อมเอาหลักปรัชญาของเศรษฐกิจพอเพียงที่เน้นการพัฒนาอย่างยั่งยืน โดยคำนึงถึงสิ่งแวดล้อมที่อยู่ และใช้หลักการทรงงานของพระบาทสมเด็จพระปรมินทรมหาภูมิพล อดุลยเดชบรมนาถบพิตร มาเป็นแนวทางในการดำเนินนโยบาย เพื่อพัฒนาคุณภาพชีวิต และยกระดับรายได้ของประชาชน แก้ไขปัญหาเชิงโครงสร้างการผลิตภาคเกษตร เสริมสร้างความมั่นคงทางอาหาร พัฒนาโภชนาการและความปลอดภัยด้านอาหาร เพื่อนำไปสู่ความมั่นคง มั่งคั่ง และยั่งยืน ของประชาชนและประเทศชาติ ซึ่งสมเด็จพระเจ้าอยู่หัวมหาวชิราลงกรณบดินทรเทพยวรางกูร รัชกาลที่ ๑๐ ก็ทรงมีพระปณิธานแน่วแน่ที่จะสานต่อโครงการพระราชดำริของพระราชบิดา เพื่อช่วยเหลือประชาชนให้มีคุณภาพชีวิตที่ดีขึ้น

 มหาวิทยาลัยราชภัฏมหาสารคามเป็นมหาวิทยาลัยที่พระราชาประสงค์ให้เป็นมหาวิทยาลัยเพื่อการพัฒนาท้องถิ่นในเขตจังหวัดมหาสารคาม และจังหวัดกาฬสินธุ์มีความสำนึกในพระมหากรุณาธิคุณมหาวิทยาลัยราชภัฏมหาสารคามเป็นสถาบันอุดมศึกษาเพื่อพัฒนาท้องถิ่นเล็งเห็นความสำคัญดังกล่าว จึงได้จัดคณะทีมทำงานลงพื้นที่สำรวจข้อมูลชุมชนในเขตองค์กรปกครองเทศบาลลำคลอง อำเภอเมือง จังหวัดกาฬสินธุ์ เมื่อวันที่ ๒๖ กันยายน พ.ศ.๒๕๖๒ พบว่าพื้นที่เขตเทศบาลตำบลลำคลอง อำเภอเมือง จังหวัดกาฬสินธุ์ มีพื้นที่ประมาณ ๗ ถึง ๙ หมู่บ้าน มีอาชีพการทำเกษตรกรรมเป็นอาชีพหลักปลูกข้าวหลายชนิด มีปัญหาการทำนาปลูกข้าวแบบใช้สารเคมี ข้าวประสบปัญหาการเกิดโรค เกษตรกรขาดองค์ความรู้ การป้องกันปราบปรามศัตรูพืช ขาดองค์ความรู้เรื่องการคัดเมล็ดพันธุ์ข้าวและมีปัญหาในการรวมกลุ่มไม่ได้ดำเนินการอย่างต่อเนื่องและเกษตรกรมีความต้องการให้มีการรวมกลุ่มและมีการแปรรูปข้าวเป็นผลิตภัณฑ์เพื่อจำหน่ายในระดับท้องถิ่นของตนเอง และได้บริโภคข้าวที่เป็นข้าวอินทรีย์ คณะทีมทำงานได้ศึกษาแนวทางการแก้ไขปัญหาจากองค์ความรู้และนวัตกรรมที่เคยมีประสบการณ์จากโครงการบริการวิชาการการยกระดับผู้ผลิตข้าวหอมมะลิทุ่งกุลาร้องไห้สู่มาตรฐานสินค้าเกษตรอย่างครบวงจรซึ่งเป็นโครงการได้รับทุนสนับสนุนด้วยยุทธศาสตร์แผนบูรณาการภาคตะวันออกเฉียงเหนือ โดยมีชุดความรู้เรื่องกระบวนการทำงานกลุ่มวิสาหกิจชุมชนเมืองเตาการผลิตข้าวหอมมะลิได้มาตรฐานพืชอาหาร GAP ตามการรับรองของกรมวิชาการการเกษตรกระทรวงเกษตรและสหกรณ์และได้ชุดความรู้เรื่องกระบวนการแปรรูปข้าวหอมมะลิเป็นข้างฮางงอก ข้าวคั่วสมุนไพร ข้าวกล้อง เป็นต้น

 ด้วยความสำคัญและปัญหาดังกล่าวมาทำให้คณะทีมทำงานได้จัดทำโครงการยกระดับกลุ่มผู้ผลิตข้าวสู่มาตรฐานสินค้าเกษตรอินทรีย์อย่างครบวงจร โดยระดมองค์ความรู้ นวัตกรรม บุคลากร และเครือข่ายทั้งภาครัฐและเอกชน ร่วมพัฒนาข้าวในจังหวัดกาฬสินธุ์ โดยเริ่มตั้งแต่ด้านกระบวนการผลิต ปรับปรุงคุณภาพดินและน้ำ การคัดเลือกเมล็ดพันธุ์ การแปรรูปข้าวและเชื่อมประสานช่องทางการตลาดที่ให้เกิดประโยชน์สูงสุด ตามหลักปรัชญาของเศรษฐกิจพอเพียง เพื่อให้เป็นไปตามมาตรฐานสินค้าเกษตร GAP (Good Agricultural Practice) และเกษตรอินทรีย์โดยการร่วมกับภาคีเครือข่ายภายในจังหวัดที่เป็นองค์กรเกี่ยวข้องกับการส่งเสริมการทำเกษตรกรรมปลูกข้าวให้ได้มาตรฐานตามกระกรวงเกษตรและสหกรณ์ได้กำหนดไว้ ให้เกิดประโยชน์ต่อกลุ่มเกษตรกร ส่งผลให้คุณภาพชีวิตดีขึ้น โดยการรวมกลุ่มเป็นวิสาหกิจชุมชนเพื่อยกระดับการผลิตข้าวในจังหวัดกาฬสินธุ์

**๓. วัตถุประสงค์และตัวชี้วัดความสำเร็จ OKR (Objectives & Key Results)**

๓.๑ เพื่อส่งเสริมกลุ่มเกษตรกรยกระดับการบริหารจัดการกลุ่มที่ดีให้กับกลุ่มวิสาหกิจชุมชนผู้ผลิตข้าว

๓.๒ เพื่อส่งเสริมและปรับปรุงกระบวนการผลิตข้าวให้พร้อมเข้าสู่กระบวนการมาตรฐานสินค้าเกษตร GAP และสินค้าเกษตรอินทรีย์

๓.๓ เพื่อส่งเสริมการแปรรูปข้าวและเชื่อมประสานช่องทางการตลาดของผลิตภัณฑ์จากข้าว

๓.๔ เพื่อแลกเปลี่ยนเรียนรู้กระบวนการพัฒนากลุ่มเกษตรกรผู้ปลูกข้าวสู่กระบวนการมาตรฐานสินค้าเกษตรอินทรีย์แบบครบวงจร กับเครือข่ายภายในและภายนอกชุมชน

**๔.เป้าหมายโครงการ (Outputs)**

๔.๑ พัฒนากลุ่มวิสาหกิจชุมชนผู้ปลูกข้าวยกระดับการผลิตข้าวสู่มาตรฐานสินค้าเกษตร GAP และสินค้าเกษตรอินทรีย์ ได้รับการรับรองโดยเกษตรรายแปลงของแต่ละกลุ่มอย่างน้อยจำนวน ๑๕ คน รวม ๓๐ คนในหนึ่งฤดูกาลผลิต

๔.๒ กลุ่มเกษตรกรได้รับการถ่ายทอดองค์ความรู้ การแปรรูปข้าวได้ผลิตภัณฑ์ที่เกิดจากข้าวมีผลิตภัณฑ์ที่หลากหลายประเภท ประมาณ ๔ ผลิตภัณฑ์

๔.๓ กลุ่มเกษตรกรสร้างเครือข่ายในการจำหน่ายข้าวทั้งเมล็ดพันธุ์และผลิตภัณฑ์ โดยการเชื่อมประสานช่องทางการตลาด ๓ ระดับ คือ ตลาดชุมชน ตลาดเครือข่าย และตลาดภาครัฐ

๔.๔ กลุ่มเกษตรกรผู้ปลูกข้าว ลดรายจ่ายการใช้ปุ๋ยเคมีต่อครัวเรือนในฤดูกาลผลิตจำนวนครัวเรือนละ ๑๐,๐๐๐ บาท และมีรายได้จากการขายเมล็ดพันธุ์และผลิตภัณฑ์ข้าว ครัวเรือนละ ๕๐,๐๐๐ บาท ในหนึ่งฤดูกาลผลิต

๔.๕ กลุ่มเกษตรกรได้แลกเปลี่ยนเรียนรู้ร่วมกันและกับคณะผู้ดำเนินการ ทำให้ได้วิทยากรต้นแบบการปลูกข้าวแต่ละกลุ่ม ประมาณ ๕ คน รวม ๒ กลุ่ม ๑๐ คน

๔.๖ นักศึกษามหาวิทยาลัยราชภัฏมหาสารคาม ประมาณ ๗-๑๐ คนจากคณะครุศาสตร์ สาขาวิชาภาษาไทย และสาขาวิชาอุตสาหกรรมศิลป์ ร่วมกับนักศึกษาสาขาเทคโนโลยีสารสนเทศ จำนวน ๓ คน รวม ๑๓ คน ได้ฝึกประสบการณ์การเรียนรู้ด้วยกระบวนการมีส่วนร่วม ในพื้นที่จังหวัดกาฬสินธุ์

**๕. กลุ่มเป้าหมายโครงการ (Target group)**

๕.๑ เกษตรกรผู้ปลูกข้าวในจังหวัดกาฬสินธุ์ที่จัดตั้งกลุ่มเป็นวิสาหกิจชุมชนจำนวน ๒ กลุ่ม มีสมาชิกกลุ่มล่ะ ๓๐ คน รวม ๖๐ คน

๕.๒ นักศึกษามหาวิทยาลัยราชภัฏมหาสารคามเข้าร่วมโครงการ จำนวน ๑๓ คน

๕.๓ พื้นที่เป้าหมาย บ้านสะอาดนาทม หมู่ที่ ๑ และบ้านสะอาดนาทม หมู่ที่ ๙ ตำบลลำคลอง อำเภอเมือง จังหวัดกาฬสินธุ์ จำนวน ๖๐ คน

**๖. ตัวชี้วัดเป้าหมายโครงการ (Outputs) และตัวชี้วัดผลลัพธ์ (Outcomes)**

 **ตัวชี้วัดเป้าหมาย (Outputs)**

| **ผลผลิต (Output )** | **ตัวชี้วัด** | **ค่าเป้าหมาย** |
| --- | --- | --- |
| ๑. กลุ่มเกษตรกรวิสาหกิจชุมชน ๒ แหล่ง ได้รับการถ่ายทอดองค์ความรู้กระบวนการผลิตข้าวได้รับการรับรองมาตรฐานสินค้าเกษตรอินทรีย์ครบวงจร และสินค้าเกษตร GAP  | เกษตรกรวิสาหกิจชุมชนที่เข้าร่วมโครงการได้รับรองมาตรฐานข้าว GAP และข้าวอินทรีย์ ๒ กลุ่ม กลุ่มละ ๑๕ คนมีนักศึกษาเข้าร่วม จำนวน ๑๓ คน จากมหาวิทยาลัยราชภัฏมหาสารคาม ได้นำองค์ความรู้และนวัตกรรมร่วมกับคณะทีมทำงานเข้าไปพัฒนาเกษตรกรวิสาหกิจชุมชนที่เข้าร่วมโครงการ | ๓๐ คนนักศึกษาจำนวน ๑๓ คน ของ มรม. |
| ๒.กลุ่มเกษตรกรได้รับการถ่ายทอดความรู้การแปรรูปข้าวเป็นผลิตภัณฑ์สินค้า GAP และสินค้าอินทรีย์ | กลุ่มเกษตรกรวิสาหกิจชุมชน ๒ กลุ่ม กลุ่มนักศึกษา จำนวน ๑๓ คน ได้ร่วมปฏิบัติกิจกรรมการแปรรูปข้าว กับกลุ่มเกษตรกรวิสาหกิจชุมชน | ตราสินค้าผลิตภัณฑ์๔ ผลิตภัณฑ์ โดยนักศึกษาดำเนินการ  |
| ๓.กลุ่มเกษตรกรวิสาหกิจชุมชน เชื่อมช่องทางการตลาด เพื่อจำหน่ายเมล็ดพันธุ์และผลิตภัณฑ์ข้าวกับหน่วยงานภายในและภายนอกกลุ่ม | กลุ่มเกษตรกรวิสาหกิจชุมชน ๒ กลุ่มกลุ่มนักศึกษา จำนวน ๑๓ คน ได้ฝึกการเชื่อมช่องทางการตลาดร่วมกับกลุ่มเกษตรกรวิสาหกิจชุมชน | ตลาด ๓ ระดับ ตลาดชุมชน /ตลาดเครือข่าย /ตลาดภาครัฐ |
| ๔.การลดรายจ่ายและเพิ่มรายได้ของกลุ่มเกษตรกรวิสาหกิจชุมชน ในหนึ่งฤดูกาลผลิต | กลุ่มเกษตรกรวิสาหกิจชุมชน ๒ กลุ่มกลุ่มนักศึกษา จำนวน ๑๓ คน ได้ฝึกปฏิบัติการการทำบัญชีครัวเรือน ร่วมกับกลุ่มเกษตรกรวิสาหกิจชุมชน | ลดรายจ่ายเรื่องปุ๋ยเคมี ครัวเรือนละ ๑๐,๐๐๐ บาท /หนึ่งฤดูกาลผลิตเพิ่มรายได้เกษตรกรในครัวเรือนจำนวน ๕๐,๐๐๐ บาท /หนึ่งฤดูกาลผลิตสมุดบันทึกบัญชีครัวเรือน |
| ๕.กลุ่มเกษตรกรได้จัดการความรู้ร่วมกับภาคีเครือข่ายเรื่องการยกระดับการผลิตข้าวสู่มาตรฐานเกษตรอินทรีย์อย่างครบวงจรและมีวิทยากรแม่ไก่การปลูกข้าว | กลุ่มเกษตรกรวิสาหกิจชุมชน ๒ กลุ่มกลุ่มนักศึกษา จำนวน ๑๓ คน ได้จัดการความรู้ร่วมกับกลุ่มเกษตรกรวิสาหกิจชุมชนและคณะทีมทำงาน | ภาคีเครือข่าย ๗ หน่วยงาน วิทยากรแม่ไก่ปลูกข้าวจำนวน ๑๐ คนกลุ่มนักศึกษา จำนวน ๑๓ คน ได้สรุปผลการดำเนินโครงการร่วมกับคณะทีมทำงาน |

**ตัวชี้วัดผลลัพธ์ (Outcomes)**

| **ตัวชี้วัด** | **ค่าเป้าหมาย** |
| --- | --- |
| **เชิงปริมาณ** | 1. กลุ่มเกษตรกรวิสาหกิจชุมชนได้รับองค์ความรู้การผลิตข้ามได้มาตรฐานสินค้าเกษตร GAP และเกษตรอินทรีย์

๒. กลุ่มเกษตรกรได้รับการถ่ายทอดความรู้การแปรรูปข้าวเป็นผลิตภัณฑ์สินค้า GAP และสินค้าอินทรีย์๓.กลุ่มเกษตรกรวิสาหกิจชุมชน เชื่อมช่องทางการตลาด เพื่อจำหน่ายเมล็ดพันธุ์และผลิตภัณฑ์ข้าวกับหน่วยงานภายในและภายนอกกลุ่ม๔. การลดรายจ่ายและเพิ่มรายได้ของกลุ่มเกษตรกรวิสาหกิจชุมชน ในหนึ่งฤดูกาลผลิต๕.กลุ่มเกษตรกรได้จัดการความรู้ร่วมกับภาคีเครือข่ายเรื่องการยกระดับการผลิตข้าว สู่มาตรฐานเกษตรอินทรีย์อย่างครบวงจรและมีวิทยากรแม่ไก่การปลูกข้าว๖.กลุ่มนักศึกษาได้เข้าร่วมการดำเนินโครงการกับคณะทีมทำงานอย่างต่อเนื่อง | ๓๐ คน๔ ผลิตภัณฑ์๔ ตราสินค้าผลิตภัณฑ์ตลาด ๓ ระดับลดรายจ่ายปุ๋ยเคมี ปีละ ๑๐,๐๐๐ บาท เพิ่มรายได้ปีละ ๕๐,๐๐๐ บาทภาคีเครือข่าย ๗ แห่ง วิทยากรแม่ไก่ ๑๐ คนกลุ่มนักศึกษา จำนวน ๑๓ คน ได้เข้าร่วมกิจกรรมในการดำเนินงาน อย่างต่อเนื่อง |
| **เชิงคุณภาพ** | 1. กลุ่มวิสาหกิจชุมชนผู้ปลูกข้าวในจังหวัดกาฬสินธุ์ ได้พัฒนาคุณภาพชีวิตด้านเศรษฐกิจ ลดรายจ่าย เพิ่มรายได้ และ

ด้านสังคม ได้รับการพัฒนาองค์ความรู้ การปลูกข้าวเพื่อบริโภคและจำหน่าย ตามหลักปรัชญาของเศรษฐกิจพอเพียง สามารถขยายผลไปสู่ประชาชนที่สนใจได้๒.กลุ่มนักศึกษาของมหาวิทยาลัยราชภัฏมหาสารคาม ได้ฝึกประสบการณ์การเรียนรู้โดยการปฏิบัติจริง ในด้านการส่งเสริมอาชีพการทำเกษตรกรรม คือการปลูกข้าวแบบอินทรีย์ ได้มาตรฐานสินค้าเกษตรนำไปปฏิบัติในการประยุกต์ใช้เพื่อการดำรงชีวิต |  |
| **เชิงเวลา** | ๑ ตุลาคม ๒๕๖๓ ถึง กันยายน ๒๕๖๔ |  |
| **เชิงค่าใช้จ่าย** | กำลังดำเนินการ (รออนุมัติโครงการ) | กำลังดำเนินการ (รออนุมัติโครงการ) |

**๗. กิจกรรม – วิธีดำเนินการ (Activity)**

 **(และกรุณาระบุลักษณะของกิจกรรม :ต้นทาง – กลางทาง – ปลายทาง)**

|  |  |  |
| --- | --- | --- |
| **ลักษณะกิจกรรม** | **กิจกรรม** | **วิธีการดำเนินงาน** |
| **ต้นทาง**๑.ประชุมเชิงปฏิบัติติการ | ประชุมเตรียมการสำรวจพื้นที่กลุ่มเป้าหมายในจังหวัดกาฬสินธุ์จำนวน ๒ กลุ่ม  | คณะดำเนินโครงการและนักศึกษาลงพื้นที่สำรวจกลุ่มเกษตรกรในจังหวัดกาฬสินธุ์ที่ปลูกข้าว |
| ๒.การรวมกลุ่มรับการถ่ายทอดความรู้การผลิตข้าว | การคัดเมล็ดพันธุ์ข้าว การตรวจดิน การตรวจน้ำ การเพาะต้นกล้า การปลูกและดูแลรักษาและการจัดทำฐานข้อมูลเกษตรกรรายแปลงตามแบบฟอร์มของ GAP และอินทรีย์ของศูนย์พัฒนาการวิจัยการเกษตรจังหวัดมหาสารคามและจังหวัดกาฬสินธุ์ | คณะดำเนินโครงการประชุมเชิงปฏิบัติการร่วมกับวิทยากรจากหน่วยงานที่เกี่ยวข้องและนักศึกษาได้ถ่ายทอดองค์ความรู้เรื่องกระบวนการผลิตข้าวตามกิจกรรมที่ระบุไว้ |
| **กลางทาง**๑.การประชุมเชิงปฏิบัติการถ่ายทอดองค์ความรู้ด้านการแปรรูปผลผลิตข้าว  | คณะผู้ดำเนินงานและวิทยากรถ่ายทอดองค์ความรู้เรื่องการแปรรูปข้าวเป็นผลิตภัณฑ์หลายชนิด และการออกแบบบรรจุภัณฑ์ ตามอัตลักษณ์ของกลุ่มวิสาหกิจชุมชนที่เข้าร่วมโครงการ | คณะผู้ดำเนินงานและวิทยากร ร่วมกับนักศึกษากับกลุ่มเกษตรกร ปฏิบัติการแปรรูปข้าว เป็นข้าวคั่วสมุนไพร ข้าวนึ่งงอก ข้าวฮางงอก และข้าวกล้อง พร้อมกับปฏิบัติการการออกแบบบรรจุภัณฑ์ตามอัตลักษณ์ของกลุ่มชุมชน |
| **ปลายทาง**๑.ประชุมเชิงปฏิบัติการถอดบทเรียนการจัดการความรู้ร่วมกับกลุ่มชุมชนและภาคีเครือข่าย | แบ่งกลุ่มเกษตรกรในชุมชน ๒ กลุ่ม จัดการความรู้ร่วมกันกับคณะผู้ดำเนินงานและภาคีเครือข่าย เล่าเรื่องถึงผลการดำเนินงาน ตั้งแต่ต้นทาง กลางทาง และปลายทางที่ได้ดำเนินโครงการ | สรุปผลการดำเนินงานโครงการจัดทำรายงานฉบับสมบูรณ์จัดทำวิดีทัศน์ จัดทำหลักสูตรท้องถิ่นโดยนักศึกษามอบเกียรติบัตรให้เกษตรกรต้นแบบผู้ปลูกข้าว |

**๘. ตัวชี้วัดกิจกรรม (ใส่ตัวชี้วัดตามกิจกรรมที่ระบุไว้โดยละเอียด และจำแนกออกเป็น ๔ กลุ่มกิจกรรม**

 **ได้แก่ การพัฒนา การวิจัย การบริการวิชาการ และกิจกรรมสัมพันธ์)**

| **กิจกรรม** | **ตัวชี้วัดกิจกรรม** |
| --- | --- |
| ๑.กิจกรรมการบริการวิชาการและการสัมพันธ์ | ๑.คณะดำเนินงานร่วมกับวิทยากรและนักศึกษา ถ่ายทอดองค์ความรู้การผลิตข้าว ได้มาตรฐาน GAP และอินทรีย์ จำนวน ๒ กลุ่ม๒.การถ่ายทอดความรู้เรื่องการแปรรูปข้าว และการออกแบบบรรจุภัณฑ์ตามอัตลักษณ์ของกลุ่มวิสาหกิจชุมชน โดยคณะดำเนินงานร่วมกับวิทยากรและนักศึกษา ๓.การจัดการความรู้ร่วมกันระหว่างผู้ดำเนินโครงการ นักศึกษา สมาชิกวิสาหกิจชุมชนและภาคีเครือข่ายสรุปผลการดำเนินงานโครงการ เกิดการลดรายจ่าย เพิ่มรายได้ และมีแม่ไก่เป็นวิทยากรตัวคูณจากเกษตรกร ถ่ายทอดความรู้เรื่องการปลูกข้าว ประมาณ ๑๐ คน |
| ๒.กิจกรรมการพัฒนาการบริหารกระบวนการกลุ่มที่ดีของวิสาหกิจชุมชนเกษตรผสมผสาน 2 กลุ่ม ของจังหวัดกาฬสินธุ์ | ๑.การรวมกลุ่มวิสาหกิจชุมชนเพื่อผลิตข้าวให้ได้มาตรฐาน GAP และอินทรีย์พร้อมกับการดำเนินงานของกลุ่มด้วยการมีส่วนร่วมเพื่อให้กลุ่มดำเนินการได้ประสบผลสำเร็จจำนวน ๒ กลุ่ม๒.นักศึกษาได้ฝึกประสบการณ์กระบวนการทำงานกลุ่มร่วมกันกับคณะทีมทำงานและหน่วยงานที่เกี่ยวข้อง |
| ๓.กิจกรรมการวิจัยและพัฒนาโดยการถ่ายทอดองค์ความรู้การปลูกข้าวได้มาตรฐาน GAP และอินทรีย์ และการแปรรูปข้าว ได้ผลิตภัณฑ์หลากหลายชนิด | ๑.เกษตรกร ๒ กลุ่มเป้าหมายปฏิบัติกิจกรรมต้นทาง คือกระบวนการปลูกข้าว ได้มาตรฐานอินทรีย์และ GAP ๒ กลุ่มประมาณ ๓๐ คน และกลุ่มเกษตรกรเกิดความรู้ความเข้าใจการแปรรูปผลผลิต ได้ผลิตภัณฑ์จากข้าว อย่างน้อยกลุ่มละ ๔ ผลิตภัณฑ์๒. กลุ่มนักศึกษาของมหาวิทยาลัยราชภัฏมหาสารคาม ได้จัดการเรียนรู้ด้วยกระบวนการกลุ่มแบบมีส่วนร่วมกับภาคีเครือข่ายสามารถนำไปประยุกต์ใช้ในการดำรงชีวิตได้ |

**๙. ระยะเวลาดำเนินการโครงการ**

๒๗๓ วัน ตั้งแต่ ๑ ตุลาคม ๒๕๖๓ ถึง กันยายน ๒๕๖๔

**๑๐. งบประมาณ จำนวน ๕๑๑,๑๐๐ บาท**

| **ลำดับ** | **กิจกรรมดำเนินงาน** | **รายละเอียดการใช้จ่าย** | **จำนวน****เงิน** |
| --- | --- | --- | --- |
| **1** | **กิจกรรมเตรียมการสำรวจพื้นที่วิสาหกิจชุมชนเกษตรกรผสมผสาน** | ค่าอาหาร 60 คน x 2 มื้อ x 100 บาท | 12,000 |
| ค่าอาหารว่าง 60 คน x 4 มื้อ x 25 บาท | 6,000 |
| ค่าเช่าเหมารถ 1 คัน x 2 วัน x 1,500 บาท | 3,000 |
| ค่าเอกสาร 60 ชุด x 50 บาท | 3,000 |
| ค่าวัสดุ 60 ชุด x 25 บาท | 1,500 |
| **รวม** | **25,500** |
| **2** | **กิจกรรมส่งเสริมการรวมกลุ่มและการบริหารพื้นที่ด้วยภูมิสารสนเทศ** | ค่าอาหาร 60 คน x 2 มื้อ x 100 บาท | 12,000 |
| ค่าอาหารว่าง 60 คน x 4 มื้อ x 25 บาท | 6,000 |
| ค่าวิทยากร 5 คน x 2 วัน x 6 ชั่วโมง x 600 บาท | 36,000 |
| ค่าที่พักวิทยากรคณะดำเนินงาน 5 คน x 1 คืน x 750 บาท | 3,750 |
| ค่าสถานที่ 2 วัน x 2,500 บาท | 5,000 |
| ค่าเอกสารฝึกอบรม 60 ชุด x 50 บาท | 3,000 |
| ค่าวัสดุฝึกอบรม 60 ชุด x 25 บาท | 1,500 |
| **รวม** | 67,250 |
| **3** | **กิจกรรมเตรียมพร้อมสู่มาตรฐานสินค้าเกษตรข้าว**  | ค่าอาหาร 60 คน x 3 มื้อ x 100 บาท | 18,000 |
| ค่าอาหารว่าง 60 คน x 6 มื้อ x 25 บาท | 9,000 |
| ค่าวิทยากร 5 คน x 3 วัน x 600 บาท | 3,600 |
| ค่าสถานที่ 3 วัน x 500 บาท | 1,500 |
| ค่าเช่าเหมารถ 2 คัน x 3 วัน x 1,500 บาท | 9,000 |
| ค่าเอกสารฝึกอบรม 60 ชุด x 50 บาท | 3,000 |
| ค่าวัสดุฝึกอบรม 60 ชุด x 100 บาท | 6,000 |
| **รวม** | 50,100 |
| **4** | **กิจกรรมเตรียมแปลงพื้นที่ปลูกข้าว** | ค่าอาหาร 60 คน x 3 มื้อ x 100 บาท | 18,000 |
| ค่าอาหารว่าง 60 คน x 6 มื้อ x 25 บาท | 9,000 |
| ค่าวิทยากร 2 คน x 3 วัน x 600 บาท | 3,600 |
| ค่าสถานที่ 3 วัน x 500 บาท | 1,500 |
| ค่าเช่าเหมารถ 2 คัน x 3 วัน x 1,500 บาท | 9,000 |
| ค่าเอกสารฝึกอบรม 60 ชุด x 50 บาท | 3,000 |
| ค่าวัสดุฝึกอบรม 60 ชุด x 100 บาท | 6,000 |
| ค่าตรวจคุณภาพน้ำ 5 ชุด x 15,000 บาท | 75,000 |
| ค่าตรวจคุณภาพดิน 5 ชุด x 13,000 บาท | 65,000 |
| **รวม** | 190,100 |
| **5** | **กิจกรรมเตรียมพันธุ์เพาะลูกข้าว** | ค่าอาหาร 60 คน x 3 มื้อ x 100 บาท | 18,000 |
| ค่าอาหารว่าง 60 คน x 6 มื้อ x 25 บาท | 9,000 |
| ค่าวิทยากร 5 คน x 3 วัน x 600 บาท | 9,000 |
| ค่าสถานที่ 3 วัน x 500 บาท | 1,500 |
| ค่าเช่าเหมารถ 1 คัน x 3 วัน x 1,500 บาท | 4,500 |
| ค่าเอกสารฝึกอบรม 60 ชุด x 25 บาท | 1,500 |
| ค่าวัสดุฝึกอบรม 60 ชุด x 100 บาท | 6,000 |
| **รวม** | 49,500 |
| **6** | **กิจกรรมแปรรูปผลิตภัณฑ์จากข้าว** | ค่าอาหาร 60 คน x 3 มื้อ x 100 บาท | 18,000 |
| ค่าอาหารว่าง 60 คน x 6 มื้อ x 25 บาท | 9,000 |
| ค่าวิทยากร 2 คน x 3 วัน x 600 บาท | 3,600 |
| ค่าสถานที่ 3 วัน x 500 บาท | 1,500 |
| ค่าเช่าเหมารถ 2 คัน x 3 วัน x 1,500 บาท | 9,000 |
| ค่าเอกสารฝึกอบรม 60 ชุด x 50 บาท | 3,000 |
| ค่าวัสดุฝึกอบรม 60 ชุด x 250 บาท | 15,000 |
| **รวม** | 59,100 |
| **7** | กิจกรรมประชุมและเชื่อมประสานช่องทางการตลาด | ค่าอาหาร 60 คน x 3 มื้อ x 100 บาท | 18,000 |
| ค่าอาหารว่าง 60 คน x 6 มื้อ x 25 บาท | 9,000 |
| ค่าสถานที่ 3 วัน x 1,000 บาท | 3,000 |
| ค่าวิทยากรร่วมด้านการตลาด 5 คน x 6 ชั่วโมง x 600บาท | 18,000 |
| ค่าจัดนิทรรศการด้านการตลาด (จำนวนนิทรรศการ) 5 ชุด x 5,000 บาท | 25,000 |
| ค่าเอกสารความรู้เรื่องช่องทางการตลาด 60 ชุด x 300 บาท | 18,000 |
| ค่าเอกสารประชาสัมพันธ์ 60 ชุด x 5 บาท | 300 |
| ค่าจ้างเหมาทำสื่อวีดีทัศน์ 1 ชุด x 25,000 บาท | 25,000 |
| ค่าการแสดงพิธีเปิด 1 ชุด x 3,000 บาท | 3,000 |
| ค่าวัสดุ  | 5,000 |
| **รวม** | 124,300 |
| **8** | **กิจกรรมแลกเปลี่ยนเรียนรู้เครือข่ายการดำเนินโครงการ** | ค่าเช่าเหมารถ 1 คัน x 1 วัน x 13,500 บาท | 13,500 |
| ค่าที่พักวิทยากรคณะดำเนินงาน 5 คน x 1 คืน x 750บาท | 3,750 |
| ค่าเบี้ยเลี้ยง 15 คน x 1วัน x 240บาท | 3,600 |
| **รวม** | 20,850 |
| **รวม** | 586,700 |

**๑๑. สถานที่/พื้นที่ดำเนินการ**

 บ้านสะอาดนาทม หมู่ที่ ๑ และบ้านสะอาดนาทม หมู่ที่ ๙ ตำบลลำคลอง อำเภอเมือง จังหวัดกาฬสินธุ์

**๑๒. หน่วยงานผู้รับผิดชอบโครงการ**

**สำนักบริการวิชาการ มหาวิทยาลัยราชภัฏมหาสารคาม**

**หัวหน้าโครงการ** รองศาสตราจารย์ ดร. ประสพสุข ฤทธิเดช ตำแหน่งผู้อำนวยการสำนักบริการวิชาการ

 ผู้ร่วมโครงการ

ผู้ช่วยศาสตราจารย์ ดร. วสันต์ ปินะเต ตำแหน่งรองผู้อำนวยการสำนักบริการวิชาการฝ่ายประกันคุณภาพและสารสนเทศ

อาจารย์ สราวุฒิ ดาแก้ว ตำแหน่งรองผู้อำนวยการสำนักบริการวิชาการฝ่ายบริหารและแผน

อาจารย์ สายใจ เพ็งที ตำแหน่งรองผู้อำนวยการสำนักบริการวิชาการฝ่ายสารสนเทศและการสร้างเครือข่าย

นาย ณัฐวุฒิ ฤทธิเดช ตำแหน่งนักวิเคราะห์นโยบายและแผนการปฏิบัติการ

นาย มาตรา ยุบลชู ตำแหน่งนักวิชาการคอมพิวเตอร์ปฏิบัติการ

**๑๓. ผลประโยชน์ที่คาดว่าจะได้รับ (Impact)**

**ต้นทาง**

กลุ่มเกษตรกรวิสาหกิจชุมชนเกษตรผสมผสาน ๒ กลุ่ม ได้รับความรู้กระบวนการผลิตข้าวสู่มาตรฐานสินค้าเกษตรอินทรีย์และเกษตร GAP จำนวน ๓๐ คน ใน ๒ กลุ่ม คิดเป็นร้อยละ ๕๐ ของสมาชิกทั้งหมด ๖๐ คน

เกษตรกรทั้ง ๓๐ คน เป็นครูต้นแบบที่จะขยายผลความรู้การผลิตข้าวเพื่อยกระดับสมาชิกในกลุ่มและประชาชนที่มีความสนใจได้ผลิตข้าวเข้าสู่มาตรฐานเกษตร GAP และเกษตรอินทรีย์ประมาณ ๑๐ คน

**กลางทาง**

กลุ่มเกษตรกรวิสาหกิจชุมชนเกษตรผสมผสาน ๒ กลุ่ม ได้องค์ความรู้เรื่องการแปรรูปผลิตภัณฑ์ข้าว มีผลิตภัณฑ์อย่างน้อย ๔ ชนิด ที่เป็นสินค้ามาตรฐานได้รับการรับรองเข้าสู่ตลาด ๓ ระดับ คือ ระดับชุมชน ระดับเครือข่าย ระดับภาครัฐ ส่งผลให้เกิดรายได้ต่อเกษตรกรในแต่ละครัวเรือนประมาณ ๕๐,๐๐๐ บาท ต่อฤดูกาลผลิต

**ปลายทาง**

กลุ่มเกษตรกรวิสาหกิจชุมชนเกษตรผสมผสาน ๒ กลุ่ม ได้พัฒนาคุณภาพชีวิตด้านการเพิ่มศักยภาพการผลิตข้าวเพื่อการบริโภคและการจำหน่าย เกิดผลต่อด้านด้านเศรษฐกิจและด้านสังคมได้รับการพัฒนาไปสู่ความมั่นคงมั่งคั่งและยั่งยืนสามารถขยายเครือข่ายวิสาหกิจชุมชนในจังหวัดกาฬสินธุ์เรื่องการปลูกข้าว สู่การทำเกษตรอินทรีย์แบบครบวงจร ในโอกาสต่อไป